Wolfgang Geldmacher

Wolfgang Geldmacher (født 21. september 1903 i Frankfurt am Main, død januar 1951) var en tysk forretningsmann, for ettertiden kjent for sitt antinazistiske arbeide i Norge under andre verdenskrig.

 Bakgrunn og virke 
Geldmacher hadde teknisk og økonomisk utdannelse, og begynte å arbeide i den byggetekniske bransjen. Han ble bosatt i Norge fra 1932, etter å ha besøkt landet mange ganger tidligere. I Norge drev han egen forretning i bygningsbransjen.«Dødsfall». VG, 31. januar 1951. Han var gift med den norske kvinnen Randi Eckhoff.Vogt (1987), side 148.

Geldmacher var antinazist, og før deportasjonen av de norske jødene i 1942 hadde han via de tyske forbindelsene sine fått rede på hva som var i ferd med å skje. Han satte da norske venner og motstandsfolk i gang med å advare de jøder de kunne nå.Mendelsohn (1987), side 225.

Geldmacher ble arrestert i Oslo i 1943, men på vei til Tyskland lykkes han å hoppe av toget.Mendelsohn (1987), side 582. Geldmacher ble avslørt av blant annet dobbeltagenten Otto Robsahm.Pryser 2010, s. 24–26 Han gikk så i dekning som pasient på et sinnssykehus, før han klarte å ta seg til Stockholm.Vogt (1987), side 149.

 Referanser 

 Kilder 


 Pryser, Tore. Svik og gråsoner: Norske spioner under 2. verdenskrig. Spartacus forlag, Oslo 2010 ISBN 9788243005075

Kategori:Personer fra Frankfurt am Main
Kategori:Tyske forretningsfolk
Kategori:Tyskere fra andre verdenskrig
Kategori:Opposisjonelle under det tredje rike